Jeg kontaktede Conversio, da jeg havde en simpel opgave, som jeg ville have de udfører - at gøre sådan, at jeg kan se e-commerce data ind på Google Analytics.Jeg blev så indkaldt til salgsmøde, som varede 1,5 timer!!! I denne tid snakkede KUN deres sælger, der til sidst præsenterede mig med en "plan", som jeg skulle betale et abonnement på knap 20 000 kr. om måneden for! Det dækkede over alt fra reklamer, SEO og sociale medier, som jeg aldrig har efterspurgt. Sjovt nok, fik jeg at vide "Vi arbejder alt det vi kan og er der ikke resultater, så er det dine produkter eller priser, den er gal med." Skal siges, at vi sælger udmærket og det blev også bemærket af sælgeren. Men dejligt, smid penge efter os, men der er altså ingen garanti for resultater fra vores side... meget professionelt. Ligeledes, deres SEO plan gik ud på at producere backlinks ved at bruge deres netværk af blogs, kreeret specielt for at linke til forskellige hjemmesider - og altså ikke er organiske backlinks, hvilket er en SEO praksis, som Google fraråder og som skal undgås til enhver pris. Ens hjemmeside kan nemlig blive straffet eller helt udelukket af søgning, hvis Google opdager det - og deres AI er god nok til det. Desuden er links ligegyldige for online butikker.Da jeg så langt om længe fik lov til at sige noget (hvor det vist var meningen at sige god for deres plan), slog jeg fast, at jeg kun vil have ordnet Google Analytics. Ingen spørgsmål til det, ingen afstemning af forventinger. 5 min efter stod sælgeren med kontrakten i hånden.Så bliver jeg senere kontaktet af en af deres medarbejdere. De kigger altså på hjemmesiden (WordPress) og kan se, at jeg ikke har en Google Analytics plugin. Jeg har nemlig valgt at løse det med kode - og det er også det jeg var interesseret i fra start denne gang. Plugins gør WordPress nemlig langsommere.Skal siges, at jeg fik tilbudt at de installerer pluginet (ellers skulle jeg åbenbart gøre det), men kun hvis de fik ansvarsfraskrivelse... Hold nu kæft! Enhver der arbejder på en side, der er live, ved at der er nogle meget specifikke forholdsregler, der tages, netop fordi man sidder med ansvaret, hvis noget går galt. Ja, jeg har faktisk arbejdet med at lave hjemmesider i noget tid.Så gik det hele i stå. Jamen det var det bedste... jamen vi ved bedst... jamen sådan arbejder vi. De har kunden åbenbart for en betalende abe, der bare siger ja til whatever de foreslår. For dem der ikke ved det, tager opsætningen af dette plugin 15 min, inkl. installation og opsætning i Analytics (er selv marketinguddannet). Jeg havde betalt for 4 timer.Så går det som sagt i stå. Hvorefter ham sælgeren kontakter mig og prøver at få mig til at føle en form for skyld tror jeg. "Jamen vi havde så godt et møde og nu siger du..." Så skulle jeg lige minde ham om, at jeg slet ikke har bedt om en dyr abonnement løsning, som han hældte i hovedet på mig til mødet. Ingen kommentar. "Jamen vi er et hus eksperter her, hvorfor vil du ikke lytte til os?". Fordi jeg har kontaktet jer med et konkret ønske. Pause. "Jeg ringer igen", siger sælgeren.Så ringer han igen "Jeg synes ikke, det er et godt samarbejde. Vi har nogle bestemte måder at gøre tingene på her. Du har nogle stærke holdninger omkring hvordan tingene skal gøres og det fungerer ikke." Ja, det er da træls med kunder der har en mening... Så endte han med at foreslå at jeg betaler for 1 time og bliver løsnet fra resten. Det sagde jeg ja til for jeg har ikke tid til sådan spild af tid. Jeg skulle snarere havde faktureret dem for al den tid de spildte for mig... Og ja, betalte 1000 kr uden moms for bogstaveligtalt ingenting, jeg har ikke fået lavet noget. 1000 kr for et irritationsmoment.Jeg synes dog stadig, at jeg slap billigt. Havde jeg været modtagelig overfor deres salgstricks, ville jeg jo ende med et hundedyrt abonnement i MINIMUM 3 måneder, men som sælger sagde det typisk er minimum 6 måneder...Opdatering: jeg er blevet ringet op af en af partnerne i firmaet og fået en undskyldning, mine penge retur og fået tilbudt at få lavet, det jeg skulle, gratis (takkede nej til det). Vi fik en god snak. Dog har jeg ingen sympati for deres opfattelser af situationen eller forsøg på at holde min anmeldelse offline.